Diari Oficial de la Generalitat Valenciana


Sumari del DOGV 4847, del 22-09-2004 (2004/9253)

Notificació a Gestores de Residuos del Baix Vinalopó, SL. Expedient número 167/1535 IDI.
----------------------------------------------------------------------------------------

### Dades del document

Número de DOGV
:   4847

Data del DOGV
:   22-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9253


Organisme emissor
:   Conselleria de Territori i Habitatge

Tipus de document
:   Anunci

Notificació a Gestores de Residuos del Baix Vinalopó, SL. Expedient número 167/5018 RCK. [2004/F9253]
  
De conformitat amb el que ha acordat aquesta Sotssecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a Gestores de Residuos del Baix Vinalopó, SL, amb últim domicili conegut al carrer del Capità Gaspar Ortiz, 15-1ª, d'Elx, acord d'iniciació de data 26 d'abril del 2004 dictat per la secretària autonòmica de Territori i Medi Ambient en l'expedient sancionador número 167/9985 UDE, que es tramita en la Unitat d'Inspecció del Territori d'aquesta conselleria:
  
Vistes les actuacions prèvies practicades a l'empara de l'article 12 del Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora.
  
Vist que en data 11 de setembre de 2003 la unitat del Cos Nacional de Policia adscrita a la Comunitat Valenciana ha pogut constatar que a la partida de Puçol, polígon 1, parcel·la 159, del terme municipal d'Elx, en una antiga vaqueria, propietat de la mercantil Gestores de Residuos del Baix Vinalopó, SL, es trobaven abandonats uns 400 bidons que contenien els residus perillosos i no perillosos següents:
  
200 bidons de diferent capacitat buits i plens, sense etiquetatge.
  
62 bidons metàl·lics de 200 litres que contenien filtres de cotxes i carburadors (codi CER 16.01.07).
  
40 bidons buits de diverses marques i capacitats fent de mur de contenció.
  
33 bidons Newopol B-1003; alguns contenien carburadors i filtres de cotxes (codi CER 16.01.07).
  
27 bidons de 20,5 kg amb restes d'additiu Poliol kx-94742/13.
  
7 bidons de 1.000 litres amb restes oleiques sense especificar.
  
6 bidons de 50 kg amb restes oleiques.
  
6 bidons de 180 kg d'oli industrial (codi CER 13.02.05).
  
4 bidons metàl·lics que contenien tetracloroetilé N UN 1897, de l'empresa Ors Simó, SA, dissolvents i productes químics, amb seu social a Aldaia, alqueria d'Oloriz, s/n, tel. 96 140 00 46. (codi CER 14.06.02)
  
3 bidons de 180 kg buits.
  
1 bidó de 25 kg buit.
  
1 bidó amb l'anagrama «Grasa EPX-00» de 45 kg amb restes de greix de liti.
  
S'infringia amb això l'article 47.2 de la Llei 10/2000, de 12 de desembre, de Residus de la Comunitat Valenciana.
  
Per un altre costat es va constatar en una dependència de la vaqueria, annexa i abandonada, l'existència de documentació acreditativa que l'empresa havia exercit l'activitat de gestió d'olis usats sense disposar d'autorització per fer-ho, infringint el que estableixen els articles 50, 51 i 52 de la Llei 10/2000, de 12 de desembre, de residus de la Comunitat Valenciana.
  
Vist que els fets referits poden constituir dues infraccions d'acord amb allò que s'ha tipificat en l'article 73.3.c) en relació amb l'article 73.4.f) i en l'article 73.4.a) de la Llei 10/2000, de 12 de desembre, de residus de la Comunitat Valenciana, qualificades com greus, i la sanció dels quals ve determinada en l'article 75.2.b) de l'esmentada llei, el qual estableix:
  
Les infraccions previstes en aquesta llei podran donar lloc a la imposició de totes o d'algunes de les sancions següents:
  
b) Infraccions greus:
  
Multa des de 601,02 euros fins a 30.050,61 euros, excepte en els residus perillosos, que serà des de 6.010,13 euros fins a 300.506,05 euros.
  
Revocació de l'autorització o suspensió de la mateixa per un temps de fins a un any, en els supòsits d'infraccions tipificades en les lletres a), d), e) i f) de l'article 73.4.
  
Inhabilitació per a l'exercici de qualsevol de les activitats previstes en la present llei per un període de temps de fins a un any.
  
En el present supòsit correspondria una sanció de 12.020 euros (dotze mil vint euros) per cada una de les infraccions, resultant una sanció total de 24.040 euros (vint-i-quatre mil quaranta euros).
  
Vist que, amb independència de la sanció que pertoque l'infractor, aquesta obligat a la reposició o restauració de les coses en ser i estat anteriors a la infracció comesa, segons l'article 78 de Llei 10/2000, de 12 de desembre, de residus de la Comunitat Valenciana, consistent en aquest cas en la retirada dels residus abandonats i el lliurament a gestor autoritzat acreditant aquest extrem mitjançant els documents de control i seguiment, que hauran de presentar-se davant de l'Àrea d'Inspecció del Territori.
  
En el cas que els responsables de les infraccions no efectuen la reposició o restauració, es podrà acordar, una vegada transcorreguts els terminis assenyalats en el requeriment corresponent, la imposició de multes coercitives, que no superaran el 20% de la sanció establida, o l'execució subsidiària per compte de l'infractor i a costa seu.
  
Tot això sense perjudici del que resulte de la instrucció, sent òrgan competent per a la resolució del present expedient la secretària autonòmica de Territori i Medi Ambient, per raó del que disposa l'article 80.1.b) de la Llei 10/2000, de 12 de desembre, de Residus de la Comunitat Valenciana en relació amb l'Ordre de 26 de novembre del 2003, de la Conselleria de Territori i Habitatge, sobre delegació de competències sancionadores (DOGV núm. 4656, de 23 de desembre del 2003).
  
A la vista del que disposen els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora.
  
S'acorda:
  
La incoació del corresponent expedient sancionador a la mercantil Gestores de Residuos del Baix Vinalopó, SL, per dues presumptes infraccions tipificades en l'article 73.3.c) en relació amb l'article 73.4.f) i en l'article 73.4.a) de la Llei 10/2000, de 12 de desembre, de residus de la Comunitat Valenciana, en haver abandonat residus perillosos i haver exercit una activitat de gestió de residus sense la corresponent autorització.
  
Així mateix s'acorda nomenar instructora i secretària de l'expedient sancionador, Amparo Renau Almela Susana Carrasco Marí respectivament, a les quals es notificarà en forma aquest nomenament, com també als inculpats, de conformitat amb el que estableix l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i en l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació segons el que disposen els articles 28 i 29 del l'esmentada Llei 30/1992
  
Per raó del que estableix l'article 16.1 del Reial Decret 1.398/1993, se li concedeix un termini de 15 dies comptadors a partir de l'endemà de la notificació del present acord, perquè aporte quantes al·legacions, documents o informacions estime convenients, i se li comunica que si no efectua al·legacions sobre el contingut de la iniciació del procediment en tal termini, el present acord podrà ser considerat proposta de resolució amb l'efecte previst en els articles 18 i 19 del Reial Decret 1.398/1993.
  
Actuacions que poden formular-se en qualsevol de les dues llengües oficials de la Comunitat Valenciana, d'acord amb l'article 7 de l'Estatut d'Autonomia de la Comunitat Valenciana i l'article 10 de la Llei 4/1983, de 23 de novembre, d'Ús i Ensenyament del Valencià.
  
De conformitat amb el que disposa l'article 42.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, en relació amb l'article 20.6 del Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, el termini per a la resolució i notificació del present procediment serà de sis mesos. Transcorregut l'esmentat termini sense haver-se dictat i notificat aquest es produirà la caducitat del procediment conforme al que disposa l'article 44.2 de l'esmentada Llei 30/1992, de Règim Jurídic de les Administracions Públiques i del Procediment Administratiu Comú.
  
I perquè servisca de notificació a l'interessat mencionat anteriorment, s'expedeix el present edicte.